સ્વતંત્રતા અંદોલનમાં સરદાર પટેલનું સૌથી પહેલુ અને મોટુ યોગદાન ખેડા સંઘર્ષમાં થયુ. ગુજરાતના ખેડામાં તે દિવસોમાં ભયંકર દુષ્કાળની સ્થિતિ હતી. ખેડૂતોએ અંગ્રેજ સરકાર પાસેથી ભારે કરમાંથી છૂટ માંગી હતી. જ્યારે આનો સ્વીકાર ના થયો ત્યારે સરદાર પટેલ, ગાંધીજી અને અન્ય લોકોએ ખેડૂતોનું નેતૃત્વ કર્યુ અને તેમને કર ન ભરવા માટે પ્રેરિત કર્યા. છેવટે સરકાર ઝૂકી અને તે વર્ષે કરમાં રાહત આપવામાં આવી.